Стотици ГИС базирани проекти работят у нас - computerworld.bg\nПо света ГИС се използват в около 180 човешки дейности, това вече е практика и в България, има десетки, дори стотици различни проекти и решения, които вече работят. Технологията не е нещо в бъдещето, а е реалност, заяви Росен Русинов при откриването на семинара „Многообразието на ГИС“, организиран от ГИС Алианс в София на 18 ноември.\n„Събитието е посветено на Световния ГИС ден, професионален празник, превърнал се в традиция за всички специалисти и фирми, които се занимават с географски ИС, геопространствени данни, продукти и услуги“, добави Русинов. ГИС Алианс е неформална организация на български фирми, които, противно на българския манталитет, са осъзнали, че не са само конкуренти, а могат да обменят добри практики в помощ на клиентите. Членове на организацията са Битмап, ГАП Консулт, ТехноЛогика, Мапекс, Датекс и Дейтамап. Основната им цел е да направят обществено достъпни добрите практики, добрите ГИС проекти.\n„ГИС технологиите не са в „първа младост“,\nте са на около 50 г. (терминът се появява през 1962 - 1963 г.), но са страшно актуални, тъй като всяко нещо, което се случва в нашия свят, може да е заградено от въпросите какво, къде и кога. ГИС досега отговаряха на първите два въпроса, но днес вече могат да дадат отговор и на въпроса кога, обяви Русинов. - Популярният нов термин „Големи данни“ е нещо, с което ГИС системите работят от много години. Големите данни позволяват прилагане на закона на диалектиката, според който понякога количествените натрупвания водят до качествени изменения. Съвременните технологии за събиране, обработка, анализ и визуализация на информацията, използването на технологии за машинно знание, на алгоритми, подходи и методики за изкуствен интелект ни позволяват не само да знаем какво е състоянието в момента, и да предвидим бъдещето. Това вече се случва в метеорологията, икономиката, транспорта и др.“, допълни Росен Русинов.\nВсяко министерство днес\nразполага с огромни масиви от данни, като все по-голяма част е свързана с георефериране, допълни Георги Гладков, директор на дирекция „Пространствени данни“ в ЕСМИС. Агенцията е сред важните фактори за внедряване на ИКТ, част от които е и ГИС. Дирекцията отговаря за въвеждането на директивата Inspire и за създаването на национална БД за геопространствени данни като част от единна европейска геопространствена база данни. Според него, в днешните мобилни телефони има много приложения, свързани с ГИС. За нас е важно да сме еднакво близо до всички, които развиват ГИС технологиите в България. Това ще е от полза и за нас като администрация, а вашите разработки обслужват и нас, и всички български граждани“, коментира директорът на дирекция „Пространствени данни“.\n„ЕСМИС има съществен принос в изпълнението на държавната политика, свързана с бъдещето е-управление. Готви се промяна на ЗЕУ, организационни промени, чиято основната цел е улесняване на работа на държавната администрация, подобряване на услугите за гражданите и създаване на по-добра среда за бизнес в България“, заяви Гладков.\nСъздаването на национален портал за геопространствени данни все още не е приключило. Именно затова в момента се водят преговори между Министерството на отбраната и МТИТС за подписване на договор. Той предвижда\nвременно използване на системата на МО като геопортал на България.\nСрокът на договора е 6 месеца с възможност за удължаване, обяви подп. д-р Мариян Марков, Военно-географската служба към МО. Военно географска служба на Българската армия е орган на МО за изпълнение на всички дейности за създаване на геоинформационни продукти (карти, схеми, анализи), допълни той.\nСистемата за публичен достъп до пространствените данни на МО е реализирана по проект по ОПАК за 31 месеца (главно заради оспорване на обществените поръчки). „Общата цел на проекта е подобряване на административно обслужване, публичен достъп до пространствени данни, създавани в МО, и хармонизиране на тези данни с националния портал InSpire, каза Марков.\nВсички данни, създадени от тази служба, вече са достъп през https://gis.armf.bg. Системата има 2 модула - вътрешна система (Тобел и СУБД PostgreSQL) и външна система – портал и офис. Всички е-услуги са достъпни само за регистрирани потребители, обясни Марков. Системата управлява заявления, документи, задачи, плащания, клиенти, потребители и администрация на роли. Всеки потребител получава сумата на таксата и къде да преведе парите. Потребителят може да следи статуса на своята заявка, кога ще бъде изпълнена, кога да плати, кога ще получи данните, добави Марков.\nВ меню Inspire са публикувани трите мрежови услуги – разглеждане, търсене и сваляне. Системата позволява използване на ГИС услуги от други системи (напр. Натура 2000). В момента ИС предоставя 32 е-услуги, 7 обектни класа и 3 мрежови услуги.\nсъщо е реализирала ГИС проект по ОПАК, каза Иван Пелов от АУЕР. Реализираната през 2014 г. от Риал системс и Мапекс национална геобазирана информационна платформа цели постигане на оперативна съвместимост на пространствени данни и услуги за ползване от държавната администрация и гражданите по отношение на възобновяемите енергийни източници (ВЕИ). Системата има два модула – портал и офис, като са ползвани продукти с отворен код и TOBEL.\nВсеки месец 1600 ВЕИ подават електронни заявления за издаване на гаранции за произход на енергията от ВЕИ. Засега 35% от документите от ВЕИ се подават по електронен път с квалифициран е-подпис, но всеки месец този процент се увеличава. „По този начин агенцията не трупа излишна хартия, комуникацията е по-удобна, а изчистването на евентуални грешки в подадените заявления става в рамките на 1 минута, обясни Пелов. - Вторият модул „Офис“ разпределя автоматично заявленията на служители, които трябва да следват няколко стъпки за обработка на заявленията и да се стигне до заповедта за издаване на гаранцията. Пази се е-досие на всеки ВЕИ производител“, обясни Пелов.\n„Изключителното многообразие на приложения на ГИС технологията в съвременния живот, многообразието на продукти, платформи и продуктови линии ни кара да изберем за всеки конкретен проект подходящ продукт или платформа, заяви Светлозар Захариев от ТехноЛогика. – Всички наши проекти и приложения са реализирани с основни базови ГИС продукти и платформи.“ Той представи непозната досега у нас ГИС платформа на белгийския производител Luciad. С нея е реализирана NATO Alliance Ground Surveillance AGS System – съвременна система за управление на наземните операции на НАТО. Системата AGS е придобита от 15 страни съюзници (България, Чешка република, Дания, Естония, Германия, Италия, Латвия, Литва, Люксембург, Норвегия, Полша, Румъния, Словакия, Словения и САЩ) и ще е достъпна за Алианса през 2017 или 2018 г.\nСистемата се състои от подвижни командни пунктове и стационарни бази, свързани с комуникационна мрежа в реално време; безпилотни самолети, които летят на голяма височина (HALE), и безпилотни самолети UAV. “Един от модулите, който трябваше да реализираме, е ГИС модул. Той ще анализира данните от безпилотните самолети”, коментира Захариев.\nЗадължителните изисквания към системата са били модулност, максимално използване на готови търговски продукти (COTS), съвместима работа чрез използване на STANAG и други стандарти на НАТО, единен вход в системата (SSO) и следване на политиките за сигурност на управлението, резервираност на хардуерната система и независимост по отношение на платформи и езици, добави Захариев.\nПо време на конференцията Ненко Темелков представи реализирания ГИС проект в Асарел Инвестмънт, дъщерна фирма на Асарел Медет, чиято главна цел е проучване за наличие на находища на полезни изкопаеми. ГИС се ползват в образованието не само в ГИС специалностите, но и във всяка област на знанието, добави Аспарух Камбуров от МГУ „Св. Иван Рилски“, а Страхил Стоилов, директор на дирекция в Национален парк Пирин, демонстрира функциите на ГИС проекта в природния парк (www.gis.pirin.bg). Изработената карта може да се ползва и офлайн през мобилно приложение, като вградените в смартфоните GPS модули дават възможност на туриста да се ориентира веднага къде се намира по маршрута. Въпреки че тази функция, създадена от разработчиците от БИТМАП, представлява едва 3% от целия проект, тя е предизвикала най-голям интерес, каза Стоилов.\nГеорги Палпурин от Асоциация „Интерактивна България“ показа възможностите на проекта „Сподели България“. Той включва 360-градусови турове на 44 точки от страната, свързани с туризма, които са достъпни през най-популярната карта у нас BGMPAS.com.


Кирил Десподов осъди Каляри за пари, но не успя да разтрогне - Италия - Dsport.bg\nНачало Новини Световен футбол Италия Кирил Десподов осъди Каляри за пари, но не успя да разтрогне\ndsport.bg 17 Май | 20:27\nБългарският национал Кирил Десподов е осъдил Каляри за неизплатени заплати, съобщават в Италия. Роденият в Кресна играч съди италианският тим за неизплатени възнаграждения за юли и август в размер на 38 000 евро, а решението на съда е сардинците да му платят 48 хиляди евро.\nИскането му за разтрогване на договора му по вина на клуба обаче не е уважено и след края на наема му в Лудогорец, Десподов ще трябва да се завърне в Италия. Въпреки това след съдебните дела клубът едва ли ще иска да задържи българина в редиците си.\nГодин потвърди за оферти от Турция и Русия


The Last But The Best - 2.6. Принц и Принцеса - Wattpad\n1.9K 111 7\nМинаха няколко седмици от провалената ни среща с Хари и от тогава той не спря да се извинява. Вината не беше негова, просто не е тайна за никого колко лоши са мениджърите им. Постоянно създават излишна работа на Хари, Луис, Лиам и Найл, която изобщо не влиза в задълженията им. Момчетата също започнаха да се дразнят от това, но за жалост не могат да направят нищо.\nХари искаше да се реваншира по някакъв начин за провалената среща и каза, че с цялото семейство ще отидем в Дисниленд в Париж. Веднага щом го разбраха, децата започнаха да се радват, да викат и скачат. Не бях ги виждала толкова развълнувани до сега. Първият им рожден ден беше там, но те едва ли помнят нещо от тогава. Предложихме и на другите да дойдат, но само Лиам и София се съгласиха. Найл искаше да прекара малко повече време с Мелиса, а Луи искаше да отпразнува рождения ден на майка си със семейството му. По план утре в 10 часа трябва да излетим за Париж.\nНе мога да повярвам, че най-накрая с Хари и децата ще прекараме цяла седмица заедно. Напоследък такива моменти се случват рядко и много се надявам това да не се отразява на близнаците. Бих дала всичко за тях, обичам ги и всеки път, когато са тъжни, сърцето ми се къса. Те са още малки, но знаят, че баща им и чичовците им са известни и се радват наистина много когато ги видят по телевизията. Хари се опитва да прекарва максимално време с нас, но често се случва да се прибира късно вечер и така близнаците дори не могат да го видят. Затова се вълнувам толкова за ваканцията ни!\nБагажът ни вече беше готов и докато с Хари планирахме местата, които да посетим в Париж, децата си играеха около нас.\n- Мисля, че само един ден в Дисниленд няма да ни стигне. - Хари каза замислено.\n- Тогава ще отидем два пъти. - Подсмихнах се.\n- Това е моето момиче! - Зарадва се и ми намигна.\n- Няма да ми е лесно с три деца в Дисни... - Казах все едно на себе си и се облегнах на дивана в хола.\n- Три... оу, аз ли съм третото? - Трябваше му малко време да загрее, хах. Разсмях се с глас, докато накрая и той не започна да се смее.\nСпряхме чак когато телефонът му ни прекъсна. Той вдигна и поздрави, но не разбрах кой го търси. Не говореха дълго, може би около две минути, но изражението му се бе променило коренно. След като затвори прибра телефона отново в задния си джоб и се обърна към децата.\n- Хари, Дарси, ще се качите ли в стаята си? - Децата го погледнаха объркано. - Идете да изберете коя приказка да прочетем довечера. - Усмихна им се мило, а те ентусиазирано започнаха да се качват по стълбите.\n- Хари, всичко наред ли е? - Естествено, че виждах в погледа му, че нещо се е объркало, но трябваше да попитам.\n- Ами, не. Не е наред. - Издиша дълбоко и седна до мен.\n- Кой се обади? Какво ти казаха?\n- Мениджърите. - Само не и те! Щом те са го търсили и той изглежда така, значи пак има проблеми в работата. - Казаха, че са обявили някакъв си концерт и всички билети били продадени за минути.\n- Но Хари, това е чудесно?! - Малко се обърках. Когато изпълнителите разпродават всички билети за концертите си трябва да се радват, нали?\n- Концертът е утре. - Каза възможно най-тихо.\n- Какво? Как така утре? Сутринта заминаваме за Франция! - За разлика от него аз говорех високо.\n- Нищо не може да се направи. Билетите са вече продадени. Не можем да пренебрегнем феновете. - Знам, че той не е виновен, но това вече идва в повече.\n- Но можеш да пренебрегнеш семейството си, така ли? Всеки път работата е на първо място, всеки път! До сега го приемах и разбирах, защото само аз оставах разочарована. Сега обаче не съм само аз, изобщо не става въпрос за мен! Видя ли децата? Всяка сутрин се събуждат с мисълта за Дисниленд. Как ще им го обясня сега?! - Накрая гласът ми се пречупи и завърших плачейки.\n- Какво мога да направя? Мислиш ли, че аз го искам? - Той повдигна рамене безпомощно.


Дълга романтична рокля в бяло Lilie Rose | Dressmania.bg - онлайн дрехи, обувки, аксесоари\nНачало » Дълга романтична рокля в бяло Lilie Rose\nКод на продукта: 19030817-Weiss\nНежна романтична рокля Lilie Rose с тънки презрамки и акценти от дантела в горната част и в края на полата. Моделът е свободен, като благодарение на ластичния гръб и свободната кройка придава неповторим комфорт. Материята е мека, приятна на допир. Роклята е с подплата и не прозира. Дължината е до глезена.\nРазмери: предлага се в универсален размер, подходящ за дами с размери от S до L


Най-добърия ми приятел е - аспиринът! Не случайно го ползвам за разкрасяването си всеки ден. Разкривам тайни ми рецепти с вас\nНай-добърия ми приятел е – аспиринът! Не случайно го ползвам за разкрасяването си всеки ден. Разкривам тайни ми рецепти с вас


Путин: Русия не е очаквала нищо особено от Тръмп - Russia Beyond България\nРуският президент изрази сдържан оптимизъм за отношенията със САЩ.\nРусия разбира вътрешнополитическата обстановка в САЩ и влиянието на тази ситуация върху политиката на американския президент Доналд Тръмп. Това зави руският президент Владимир Путин в интервю за френския вестник "Фигаро" (Le Figaro), цитирано от "Взгляд" в сряда (31 май).\n"Нищо не сме очаквали, нищо особено [от администрацията на Тръмп]", каза Путин.\nТой припомни изказването на Тръмп, че има намерение да "нормализира руско-американските отношения". В същото време той подчерта, че Русия "разбира и вижда" вътрешнополитическата обстановка в САЩ, където загубилата изборите страна отказва да се примири и използва "антируската карта под измислени предлози".\n"Хората, които загубиха изборите, изобщо не искат да признаят, че наистина са ги загубили, че този, който спечели, се оказа по-близо до народа, той по-добре разбра какво искат хората, обикновените избиратели", заяви руският лидер.\nКогато загубилата страна признае това, "ще ни е по-лесно да работим", допълни той.\nТака че Русия "не бърза за никъде", отбеляза Путин и изрази надежда, че рано или късно отношенията между двете страни ще се нормализират.\nРуският президент припомни, че е работил с не един президент на САЩ, но смяната им не води до промяна на политиката на САЩ, тъй като там "силна власт има бюрокрацията".\nВ същото време той изрази "сдържан оптимизъм", че Русия и САЩ "могат и трябва да се договорят" по ключовите въпроси.


Cool Hand Poker с надеждата за въвеждане на нова серия от покер турнири, които са насочени по-скоро да бъде адресирано до аматьори. Начало Cool Hand ясно поставя по делото и не му попречи да бъде обсаден от професионални играчи. Те са предназначени да сведат до минимум риска от новаците в играта чрез въвеждане на входни такси от $ 0.2o + 0.02 $, което е по-малко от 25% от минималната сила в мрежата. Създателите се надяват, че тези турнири микро създаде безопасна и приятна среда за играчи, които се опитват своите умения. Cool Hand Poker също се надявам, че тази стратегия ще насърчи ниски бай-ин още повече хора да играят и опознаването на очарователния свят на турнирните състезания. Всъщност, изглежда, че философията Cool Hand Poker е да се създаде страница, където играчите новаците могат да се забавляват и да се научат да играят без рискове, на които те могат да понесат, като играят на някои други сайтове, които привличат големи играчи, който играе в средата или ниски цени не се интересуваме.\nЦелта на сайта е да се изгради най-безопасното онлайн покер ръка, в света, казва представител на Cool Hand Poker. И въпреки, че те не са в състояние да гарантира, че един професионален играч, няма да дойда на своя страна, те правят всичко възможно, за да ги възпира от такова посещение.


За църковното дело в с. Димча | Павликени.com\nНачало Новини Благотворителност За църковното дело в с. Димча\nЗа църковното дело в с. Димча\nСъвместната инициатива на църковното настоятелство при Храм „Успение Богородично” с. Димча и участниците в НПО „Бъдеще за Павликенския край” с. Димча постигна отличен резултат.\nНа благотворителна изложба-базар на 02.04.2017 г. в двора на църквата, която събра много жители и гости на селото, общински съветници и кметове от съседни села, чужденци, заселили се в селото, в полза на храма бе събрана сумата от 1,110 лв.\nЗа дегустацията и почерпката се бяха погрижили дамите от с. Димча с домашно приготвени:\nбаници, сладкиши, кексове, кремове и други вкусни десерти;\nбяха осигурени чай, кафе, сок и други ободряващи напитки.\nС изделия и продукти в благотворителния базар се включиха:\nизба Върбовка с предоставени за базара традиционни български вина;\nсемейство Прокопиеви с цветя от техните оранжерии;\nдами от с. Димча – с домашно приготвени кексове, баници, кисели млека, сладка и битови сувенири.\nСъбраната сума ще бъде употребена за реставрацията на икони от иконостаса – две големи, на Иисус Христос и храмовата икона „Успение богородично” и една малка икона на Свети Тома.\nЦърковното настоятелство вече е разговаряло с реставраторите иконописци Нели и Стоян Белеви, които в близките дни ще започнат работа по първата икона.\nОбмислят се и други подобни събития в полза на църквата и църковното дело в селото, за което отново ще се разчита на отзивчивост и добронамереност, за да се съхрани и продължи да разпръсква вяра и духовност този местен символ на християнството.\nОрганизаторите благодарят на всички спомоществуватели и на всички уважили този своеобразен празник за тяхната съпричастност.\nПредишна статияВaндaл пoтpoши лeкa кoлa в Пaвликeни\nСледваща статияТекущи промоции в супермаркет АБСОЛЮТ +


Първанов Залепи Звучен Шамар на Борисов: Кабинетът е изчерпан, а България Пропада! - Скандално\nНяма да бъдем повече патерица на правителството, няма да приемем към нас да се отнасят като към „Пето колело“, или да играем ролята на апендикс!\nОще в началото, когато подкрепихме този кабинет, го направихме с цената на компромиси. Лимитът на компромисите ни към този кабинет е напълно изчерпан. Нито едно наше условие не се изпълни и цялата ни управленска концепция се разми във времето. Причината да напуснем кабинета не е липсата на диалог, диалози имаше колкото искате, всеки ден… без никакъв резултат! Причината да напуснем кабинета е в пълната липса на реформи, нищо не се променя, отправят се големи обещания, а на практика не се прави нищичко.\nПравителството е слабо! Много слабо! Крепи се на компромиси към ГЕРБ от страна на другите партии! Но и те скоро ще спрат да ги правят, защото и тяхното търпение се изчерпва.\nС тези думи на лидера на АБВ Георги Първанов започна днес Втората национална конференция на партията. Участниците трябва да обсъдят официалното прекъсване на партньорството си с ГЕРБ във властта и изтеглянето на всички свои кадри от позициите в управлението.\nЗащо бе, другарю Първанов? Защо чак сега?\nНародът е свикнал на политическите циркове, но не е само зрител. Вече разбра как стават фокусите зад кулисите.\nНима един човек, който е бил над 15 години в политиката, от самото начало не виждаше фалша на ГЕРБ?\nНима един президент, който беше издигнат от БСП и подкрепен от левите избиратели, се оказа толкова недалновиден, че смени политическото си верую, разцепи партията, която стоеше зад гърба му през цялото време и премина на страната на изедниците на България?\nЕ, всички знаем, че Първанов искаше да оглави БСП, но вместо него избраха Станишев. Той не е дете и не трябваше да мъсти на хората от „Позитано“, да отслаби БСП, раздробявайки я на две леви /доколкото изобщо са леви/ партии.\nЕдин свършил двата си мандата президент трябваше не непременно да иска постове. Не да се връща във властта на бял кон, а просто да изчака.\nПърванов обаче първо се метна в обятията на Борисов, наистина се превърна в пета колона и апендикс за управлението на ГЕРБ, крепи го самоотвержено… А сега изведнъж прогледна и видя, че ГЕРБ лъжат, а правителството им е слабо.\nДа очакваме ли още едно салтомортале, този път обратно към партията-майка?\nТова ще е следващият логичен и тотално неморален ход на бившия Президент Първанов. Но Москва не вярва на сълзи, а ние на политици, които сами не знаят леви ли са, десни ли са, от коя партия са… И само плюнчат пръст сегиз-тогиз да проверят откъде вее вятърът.\nВятърът си вее постоянно, но АБВ го очаква пълно безветрие.\nТакава е прогнозата на политическите синоптици за политическите номади, които не се спряха да тичат наляво-надясно, следвайки патологичното си желание да са във властта на каквато и да е цена.\nЕ, властта свърши!\nАБВ или ще трябва да се разпадне, или да се влее в ГЕРБ, или да се кротне и да изчезне от хоризонта.\nОстаналото ще е пълно дебелоочие и нахалство! Skandalno.net\n3 кометара за Първанов Залепи Звучен Шамар на Борисов: Кабинетът е изчерпан, а България Пропада!\n16.05.2016 в 9:23\nЛошото е, че всички там горе са изчерпани до един\n18.05.2016 в 3:21\nРАЗДАВАНЕТО НА ПРАВОСЪДИЕ Е МНОГО ВИСОКА ОТГОВОРНОСТ ! ТОВА МОГАТ ДА СИ ГО ПОЗВОЛЯВАТ САМО ХОРА С БЕЗУПРЕЧНА РЕПУТАЦИЯ И ВИСОК МОРАЛ !\nЕДИНСТВЕНОТО КОЕТО ОЧАКВАТ БЪЛГАРСКИТЕ ГРАЖДАНИ ОТ ВАС, Е ОБЯСНЕНИЕТО ВИ ЗА НАЧИНА ПО КОЙТО СПЕЧЕЛИХТЕ МИЛИОНИТЕ, КОИТО ВИ ПОДРЕДИХА НА ЕДНО ОТ ЧЕЛНИТЕ МЕСТА В РАНГ-ЛИСТАТА НА КТБ !\nКОЛКОТО ДО РАЗГРАЖДАНЕТО НА БЪЛГАРСКАТА АРМИЯ, ВАШИЯТ ПРИНОС Е НАЙ-ГОЛЯМ !\n17.08.2019 в 1:06\nМного късно идва акъл в главата на Първанов. Ето заради текива ренагати и предатели като Георги Първанов, Георги Кадиев, Татяна Дончева, Иван Генов, Тодор Славков и някои други, които се правят на обидени се дистанцират от БСП, с което внасят разкол в опозицията, дебилите от ГЕРБ вече десета година са на власт.\nВъведете кода за проверка: * + едно = девет


ПРОБЛЕМИ ОКОЛО НАЛИЧНОСТТА НА МЕТЕОРОЛОГИЧНА ИНФОРМАЦИЯ (2007-2012) - Страница 28 - ФОРУМ StringMeteo.com\nПРОБЛЕМИ ОКОЛО НАЛИЧНОСТТА НА МЕТЕОРОЛОГИЧНА ИНФОРМАЦИЯ (2007-2012)\nМнение от lubo20 » вт сеп 04, 2012 3:35 pm\nОткрили са нова автоматична станция към НИМХ в Шумен и са поставили монитор за следене\nОбаче не виждам да има уеб страница в интернет\nМнение от Radoslav Petkov » вт сеп 04, 2012 3:43 pm\nМоже и да не видиш. Това е за външно ползване, за народа. Такова нещо писаха че ще пускат и в Кюстендил преди време, пък в сайта им не излизат данни. Стипци\nМнение от lubo20 » вт сеп 04, 2012 5:31 pm\nRadoslav Petkov написа: Може и да не видиш. Това е за външно ползване, за народа. Такова нещо писаха че ще пускат и в Кюстендил преди време, пък в сайта им не излизат данни. Стипци\nТо това не е поради липсата на пари,а поради простотия.\nСега пък чета това\nШефът на варненския филиал на НИМХ филиал каза още, че междувременно в парка на Хидрометеорологичната обсерватория в града, е била инсталирана и автоматична метеорологична станция, която позволява отчетените данните да се видят и в интернет. По думите на Иванов позволяват всяка минута да се виждат измененията на времето.\nМнение от Radoslav Petkov » вт сеп 04, 2012 5:54 pm\nВсичко това можеше да е..., хайде не 10 (десет) пъти по-евтино, но едно 6-7 пъти Тоест за едно место се харчат пари и се постигат такива резултати, вместо за 6-7 места наведнъж (говоря за нещо подобно на нашата алтернативна мрежа, която е 100 пъти с по-лесен достъп от някакъв монитор на площада)\nМнение от lubo20 » вт сеп 04, 2012 6:26 pm\nRadoslav Petkov написа: Всичко това можеше да е..., хайде не 10 (десет) пъти по-евтино, но едно 6-7 пъти Тоест за едно место се харчат пари и се постигат такива резултати, вместо за 6-7 места наведнъж (говоря за нещо подобно на нашата алтернативна мрежа, която е 100 пъти с по-лесен достъп от някакъв монитор на площада)\nТо тези пари са за няколко станции т.е за целия проект(поне доколкото разбрах).\nМнение от alexander » вт сеп 04, 2012 7:51 pm\nОт тая новина аз разбирам следното:\n- Автоматичната станция на площадката на НИМХ в Шумен и електронното табло са част от общ проект, на стойност 8 бона, като в него не са включени други автомати. Да, 8 бона са напълно достатъчно за висок клас 1бр. Davis, софтуер, компютърни системи /сървър и такава при плазмения екран/, самия плазмен екран, инсталация, информационна кампания, пускане в експлоатация...\n- Данните на таблото ще отразяват единствено синоптичните наблюдения през 3 часа /т.е едни и същи стойности, без ъпдейт в реално време/ и няма да имат нищо общо с интерфейса и визуализацията от автоматичната станция в Шумен;\n- АС поне на тоя етап няма да види бял свят за широката публика, така като /евала за което/ са го направили в НИМХ-Плевен. Те ще бъдат достъпни за определени служебни лица ползващи т.н "Система за ранно предупреждение от неблагоприятни метеорологични условия".\nМнение от wilkosz » вт сеп 04, 2012 10:30 pm\nМда, и аз така смятам, че автоматичната станция няма да види интернет-пространство, въпреки че тук гнусно лъжат, че "данни от която могат да се видят в интернет"\nА това е Иван Иванов, който е кариерист и който ми блокира назначаването във филиал Варна, защото се уплаши, понеже съм доктор, а той не е. Протежето на пенсионерката Манярова. Излъчването му беше толкова на малък човек, малък ум, просто ужас...Ето какъв ни беше диалога.Той ми каза\nИИ: "защо си дошъл?"\n-"Ами имам заповед за назначаване, днес трябва да ми е първия работен ден"\nИИ:"Кой ти каза това?"\n-"Каза ми В.Александров по и-мейла"\nИИ:"Аз не му се обадих, за да ти казва на теб"\n-"Да но най-нормалното нещо е да ми каже, след като научава че има заповед за назначаването ми"\nИИ:"Наистина има заповед за твоето назначаване, но това не означава че ще започнеш от сега, директорката я няма, не можеш да започнеш в нейно отсъствие, ти си отиди сега, пък ние ще ти се обадим после. И запомни ти не си назначен, защото си доктор, а си назначен на длъжност специалист-метеоролог, не като доктор".\nАз изобщо не съм претендирал с това, че съм доктор, но на него му влезе като треска в окото, понеже той иска да е доктор, но не е...\nПосле каза "Ние съкращения имахме, а те сега за какво ще те назначават теб, ние трябва бюро да ти търсим...ако въобще започнеш..."\nПредставете си отношение...Аз имам заповед и я видях с очите си, а той ме връща и естествено провали назначението. Те въобще са искали да скрият заповедта за назначаване и изобщо да не ми кажат, но Веско Александров ми каза, защо държеше на мен. Но и това не помогна. Накрая той пък ми каза "Съжалявам не стана, и опасявам се, че причината за това е в твоя научен ръководител". Значи в България съдят за теб по това кой ти е бил научен ръководител на докторантурата, и прехвърлят вината другаде, за да очистят себе си. Такова отношение в Германия е просто немислимо, някой да се опита да те смачка и да не изпълни заповед, още в зародиш, дори изобщо без да те познава...\nА сега излиза пред медиите да се прави на велик...\nМнение от lubo20 » вт сеп 04, 2012 11:14 pm\nНе се кахъри,той ще си остане в този филиал докато се пенсионира,ти гледай да се развиваш.Такива като него са много.\nМнение от wilkosz » пет сеп 14, 2012 3:43 pm\nШефката на Мст Шумен Лили Велева е пуснала следния коментар на 5 септември в статията за електронното табло. Вижте конкретно дебелия шрифт, дано да не лъже и данните наистина да се появят. Все е нещо, поне за валежите ще ни върши работа. Тя не е лош човек, за нея не мога да кажа нещо лошо.\nЛили Велева 05.09.2012 12:58\nмного останах разочарована като чета Вашия коментар\nза електронното табло,защото се убедих,че Вие нищо не оценявате! Тук всичко се гледа в негативна светлина. Направихме големи усилия да осъществим този проект да бъде полезен на хората, да е достъпна информацията до всички . Цялата система е много скъпа като продукт да я вижда всеки в реално време и това са пари отделени от мизерния бюджет на НИМХ .Не знам ВИЕ какво раждате ,но това което направихме го има само в две министерства ,може ли толкова некомпетентно да коментирате . Информацията ,която излиза е плод на труда на много хора, които ежечасно набират данни да стигнат до Вас. Уважавайте поне техния труд!\nБлагодаря на всички ,които оцениха този проект,скоро ще се появят и конкретните данни от автоматичната станция на Шумен.\nр-л ХМО Велева\nСамо незнам защо толкова си придават важност, системата била скъпа, НИМХ бил дал парите. Ние показваме, че може с малко пари пак да се създават данни и да се визуализират в интернет, и ние слагаме компютри, монитори. Това че сложили малко по-големичък монитор и вече-много скъпо. Като е скъпо и като смисълът му е малък, защо го правят?\nМнение от bismarck » чет сеп 20, 2012 8:16 am\nДа разровя малко коричката, ама това е направо срамота! 2007 година!.......\nМнение от Stringmeteo » нед окт 07, 2012 2:09 am\nХммм, гледам, че "възкръсналата" в началото на тази година станция Чирпан от началото на този месец доста успешно се опитва да мине в режим на само дневни измервания ...\nМнение от Бай_Иван » нед окт 07, 2012 9:55 pm\nТо нали изпарението не се мери от ноември до април(то точно заради изпарителния басейн започна работа Чирпан)...\nМнение от Radoslav Petkov » съб дек 22, 2012 8:25 pm\nДа поздравя НИМХ за таблицата със СП :\nДобро начинание, макар да знаеме прекрасно, че тук безмислиците ще са в пъти повече от тези при синоптичните станции


Сефардската синагога във Варна ще бъде възстановена\n– 28.11.2017Публикувано в: Актуално1, Варна\nПотъналата в руини Сефарадска синагога във Варна ще бъде възстановена в пълния й блясък. Еврейският храм обаче няма да стане отново молитвен дом, а културен център, разкри пред Дарик Олег Калдерон, председател на Регионалната организация на евреите „Шалом“. Синагогата, която е архитектурен паметник, ще бъде възстановена в автентичния си вид. Изцяло ще бъде запазена фасадата, като орнаментиката няма да се променя.\n„В момента върви проектирането и борбата с бюрокрацията, защото тези проекти, след като са готови, трябва да минат през Националния институт за паметниците на културата”, обясни Калдерон. Оптимистичният вариант за старт на проекта е късната пролет. „Ако се преборим с бюрокрацията достатъчно добре”, отбеляза Калдерон. Преди дни достъпът до рушащата се и опасна сграда бе напълно ограничен с нова метална ограда. Вече два пъти вътре се секат поникналите дървета.\nСъстоянието на синагогата от години е плачевно – покривът почти го няма, фасадата се руши, а теренът наоколо е обрасъл с бурени. Синагогата е първият еврейски молитвен дом във Варна, открит през 1890 г. За времето си е била една от най-красивите сгради в града. Строена е в мавритански стил, с отделни готически елементи, като фасадата е богато орнаментирана. Тя е една от най-големите в Европа от този вид, като наподобява архитектурата на средиземноморските еврейски молитвени домове.\nСградата не изпълнява функциите на храм от началото на 60-те години. Дълги години храмът бе под егидата на Българския съюз за физкултура и спорт и се ползваше като зала за бокс, в която е тренирал и олимпийският шампион Ивайло Маринов. Стои празна от годините на демокрация, а от началото на 90-те години е и без покрив.


Модерната класика на DubaiL – Luxotica\nНачало / Мода и аксесоари / Бижута / Модерната класика на DubaiL\nMaison Dubail е много повече от адрес, това е стил, дух, семейство. Това са години на знания и опит, изчиствани във времето от изтънчената френска и международна клиентела, чиято безгранична лоялност е знак за сигурност и сериозност.\nЗа 35 години името Dubail доби световна известност и се превърна в синоним на престиж, изключителност и успех. Днес, Dubail се радва на безупречна репутация, а магазините им се превърнаха в любими места на взискателните международни клиенти, желаещи да намерят редки екземпляри.\nСемейство Дюбайл обича да създава известна близост със своите клиенти и навсякъде може да видите дискретни малки кътове с удобни кресла, където клиентите и персонала да имат своята лична комуникация и спокойствие, докато избират.\nМарката предлага на своите клиенти привилегировано посрещане, голям избор от изключителни продукти и най-доброто възможно обслужване. За да отбележи 20-годишнината от отварянето на бутика си „Place Vendôme“, Dubail предлага на любителите на уникати, ограничена серия колекция часовници.\nКакто модерните бижутата и така и майсторските ювелирни шедьоври имат своето значимо място на витрините на бранда. Фамилията се отнася към двата сегмента с еднаква прецизност. Често, скъпоценни камъни и тайнствени шарки се вплитат в класически колекции, чиито дизайн е пропит с премерен модернизъм.\nMaison Dubail разкрива целия си потенциал и дългогодишно ноу-хау, като създава собствена колекция от бляскави бижута. Изключително чистите скъпоценни камъни разгръщат своите цветни ветрила, диамантите блестят през всичките им фасети и преоткриваме перлите в комбинация със злато или платина.\nТази среща на красотата с изискаността, на редкостта с изключителността, ражда бижутерски модели с марката „By Dubail“, ефирни и изискани като в колекцията „Papillons“ и ефектни пръстени, обсипани с брилянти, които подчертават блясъка на изключителни централни камъни като изумруд, рубин или сапфир.\nВсичко това е Dubail- безупречен бранд, чиито високи изисквания на собственика, съвпадат с тези на неговите кленти\nТаговеdubail бижутерия бужута диаманти луксозна марка париж часовници\nПредишна Иновация в грижата за кожата\nСледваща Първият в света Mega GT с 4 седалки от Koenigsegg\nБългарската верига бижутерии „West Gold & Silver“ отвори третия си магазин в началото на 2020-та …\nаприл 29, 2020\t2,675


ДЗВЕРСКИ ВКУСНО: Септември 2018\nХляб с царевичен грис\nРядко пиша за домашния хляб, независимо че често се прави в къщи, но този е коренно различен и си заслужава вниманието и да бъде направен.\nНаправо минавам към необходимите продукти:\n2 ч.ч. (по 250 мл) пресято хубаво брашно\n1 ч.ч. фин царевичен грис\n1 ч.л. с връх суха мая, по 1 ч.л. сол и захар\nоколо 2-3 с.л. мазнина (олио или зехтин)\nпоне 1 с.л. с връх семена за поръсване - сусамово, ленено, слънчогледово\nСъжалявам, че не сложих и 1-2 с.л. от тях в тестото, но това другият път\nпочти 2 ч.ч. марна вода, но може да отиде и повече, защото зависи колко "ще грътне" грисът, който е доста хигроскопичен\nВ изпълнението няма нещо сложно:\nВсички сухи съставки се слагат в подходяща купа и се разбъркват с лъжица.\nВ средата се прави нещо като кладенче и в него се сипват наведнъж поне 1 ч.ч. и 3/4 ч.ч. вода и се бърка с лъжицата.\nИзчаква се 10-а минути, защото толкова трябва на гриса да поеме течността и да се види каква е консистенцията на тестото. Ако още е ронливо, се долива още малко вода. Бърка се само с лъжицата и не е необходимо да се меси.\nКогато е готово, се оставя да втасва на топло под стреч фолио за около час и половина. Не е като другите теста и не бухва двойно...но все пак се надига видимо.\nПече се в кексова форма, която се намазнява обилно.\nС намазнени от тестото се откъсват отделни топки и намазнени се нареждат във формата една до друга. Най-отгоре се слага една оформена като фитил по дължина на формата.\nОбилно се наръсва със семената и оставя така за около час да си втасва.\nПече се в предварително загрята на 230С фурна за около 30-а минути, а сетне още около 40 мин. на 180С.\nНа дъното на фурната се слага съдина с вода - да прави пара. Така хлябът получава твърда коричка.\nПродължителността на печенето зависи от фурната, но по някое време готовността може да се провери с шишче. Щом излиза сухо, значи хлябът е готов.\nКато се извади от фурната се слага на решетка, напръсква се с водичка и покрива с кърпа.\nСтава страхотен хляб. Хем е вкусен, хем си държи формата и най-важното издържа 3-4 дни, без да загуби каквото и да е от качествата си.\nКоричката е твърда и хрупкава, а вътрешността се вижда от снимката.\nКакто казах по-горе, ако му се сложат 1-2 с.л. семена в тестото, от това хлябът само ще спечели.\nИстински хубав и вкусен домашен хляб.\nПравете смело, без да се притеснявате. По този начин няма и месене и други врътки - само се обърква добре с лъжица за няколко минути и толкова.\nЗабърква се буквално за 5-6 минути и сетне единствено чакане за втасване и за печене.\nП.П. И един бонус:\nТъй като ми се получи повече тесто отколкото поема кексовата форма, направих нещо експериментално, което ми хареса още повече:\nОт част от тестото се оформя нещо като питка и в нея се слага хубав слой овкусена кайма.\nЗатваря се с останалата част от тестото и се оформя като малко хлебче.\nНаръсва се също със семена и по същия начин се оставя да си втасва - до вкарване и на основния хляб във фурната.\nПече се в друга съдина до хляба, но се опича доста по-бързо - някъде за около 40 мин.\nИ се вади да изстива.\nЕто го и бонус хлебчето.\nНе мога да Ви опиша колко е ароматно и вкусно.\nНаправо си е цял сандвич.\nМожеш само него да си хапваш с една салатка и с питието.\nПробвайте, това си заслужава да се направи.\nПубликувано от Батето М в 29.9.18 Няма коментари:\nИстинска търнак чорба\nТози път в една публикация - поне два различни начина на приготвяне на истински търнак. Досега съм писал поне два три пъти за търнак чорбата, но от свински крачета, което е съвсем различно от телешкия крак с нокът, който се нарича търнак.\nОт доста време насам се каня да направя тази публикация, но все не ми стига времето, както и за много други сготвени ястия, които търпеливо си чакат реда. Сигурно и такаще си чакат.\nЕто така изглеждат телешките крака и ги продават точно така удобно нарязани в пакети - около 1,5 кг.\nТова е само долната част - доста под коляното, старателно обелена и почистена.\nПоне производителят се е постарал да не се мъчим.\nЕдинственото, което трябва да се направи, е доброто измиване и оставяне в хладка вода за 20-а мин.\nВпрочем, тука няма рецепта и затова само ще опиша технологията.\nПарчетата от телешкия крак (търнак) се варят в тенджера, като се заливат с вода колкото да ги покрие. Слага се малко сол и в добавка по няколко зърна черен пипер и бахар. Добавянето на дафинов лист и други аромати просто ще "убие" вкуса на телешкото.\nЗа варенето най-удачна е тенджера под налягане - като след завирането, се намаля силата на котлона наполовина и се вари поне 3 часа. Зависи, разбира се.\nВаренето го правя в мултикукъра - на програма "яхния" - пет пъти по 25 мин. Или до момента на пълно разкапване и отделяне на месото от костите.\nСлед като изстине, костите се отделят, а месото се наситнява и връща при прецедения бульон от варенето. По-скоро не става реч за месо, а за много много добре сварена кожа и жили.\nНа снимката се вижда - всичко е омекнало до разкапване.\nБульонът е много наситен, буквално лепне от отделения колаген.\nВсичко се слага отново в купата на мултито, налива се допълнително поне литър вода като се добави малко сол - около 1 - 1 1/2 ч.л.\nОтново се сварява - в кукъра - още веднъж за 25 мин.\nВече е налична заготовка за приготвяне на чорбата или супата, кой както го възприема и желае да го направи.\nМоже и да се хапва така - направо топло в купата. Така организмът получава невероятна доза колаген, което е полезно за ставите и кожата (особено за особи на възраст). Достатъчно е само да се добави малко счукан чесън и оцет.\nВ малко масло и вода се задушават 1 голяма глава лук, нарязана на ситно, заедно с 4-5 скилидки чесън, 1/4 глава целина на кубчета, 1 картоф - също на кубчета и се заливат с около 1 л от получения бульон и половината месо. (останалото количество ще бъде употребено за друго ястие).\nДоливат се поне 500-600 мл вряла вода и се оставя да се вари 20-а минути. Овкусява се с черен пипер и сол на вкус.\nМисля, че добавянето на други подправки не е удачно, но все пак въпрос на вкус.\nПри сервирането може се ръсне с пресен магданоз и поднесе с много лимонов сок.\nКато млечна чорба.\nВ малко масло и вода се задушават 1 голяма глава лук, нарязана на ситно, заедно с 4-5 скилидки чесън, 2 моркова и 1 картоф - също на кубчета.\nСлед задушаването им се заливат с около 1 л от бульона и месото като се добавя и поне половин литър прясно мляко.\nВари се 20 - 25-а минути. Овкусява се със сол и черен пипер на вкус.\nМоже и да се приготви в друг вариант като супа, с добавка на фиде или ориз и да се застрои с яйце и малко брашно.\nТова са само варианти, лично изпробвани и одобрени.\nОсвен че се получава вкусно ястие, то е и много полезно за организма.\nПък и си носи на питието и затова НАЗДРАВЕ!\nПубликувано от Батето М в 28.9.18 2 коментара:\nОбезкостен джолан на фурна\nПопаднах в месарницата на обезкостен джолан и се понакупих с идеята да си направя домашна кайма. За който не знае, от джолана става разкошна кайма за кюфтета или за кебапчета.\nВ момента, когато подхващах да го режа на парчета за месомелачката, ми дойде съвсем друга идея - да го опека.\nЕй така да видим какво ще стане - май досега съм пекъл единствено цели джолани с кост.\nИ така необходими са за 4 порции:\n800 грама джолан парчета; 500 гр. гъби; 2-3 моркова; 4-5 скилидки чесън и 3-4 глави лук, както и плик за печене.\nИзпълнението е повече от елементарно: Джоланът се нарязва на парчета по около 50 грама и овкусява с 1 с.л. от универсалната гурме сол. От как съм я направил, ежедневно си оправдава 30-та минути зор. Гъбите се почистват и нарязват на филийки, чесънът - по на две, а лукът - много на едро - на 6-8 парчета.\nВсичко се разбърква добре, слага се в плика за печене и сетне в подходяща тавичка. Не е необходимо да се слага вода или течност някаква. По желание може 2-3 с.л. някакъв алкохол - бърбън, водка.\nСледва печене на 160С не по-малко от 3 часа.\nСлага се във фурната и направо се забравя. Само по някое време - след около 2 часа, пликът може да се обърне.\nЗа тези три часа всичко става направо "мозък".\nСледва внимателно пресипване от плика в тавичката и дозапичане за коричка и цвят на вентилатор за около 10-а минути.\nТова е и най-трудният момент - да устискаш на ароматите, които излизат от фурната.\nАко някой обича да има повечко сос, просто може да добави в плика малко вода - около чаша и ръсне върху зеленчуците и месото поне 1 ч.л. царевично нишесте.\nБързо и лесно - цялата процедура по рязането отнема 15-а минути, а резултатът е Дзверска вкуснотия.\nНякой наблюдателен ще види в чинията и печени картофи - да има ги, но те са печени отделно - пак в плик.\nПравете и да не забравя - НАЗДРАВЕ!\nПубликувано от Батето М в 28.9.18 3 коментара:\nТази мусака се получи съвсем случайно, но за резултата гарантирам, че е невероятно, казано иначе - дзверски, вкусна.\nБях се засилил да правя свинско с картофи яхния - едно съвсем обикновено ястие, което отдавна не съм правил. Нарязах си лука и чесънчето на ситно, измих и обелих картофите и ги резнах на 3-4. Захванах се месото и се загледох нещо по ТВ-то.\nКакто казва един приятел, сипах си едно, и започнах с рязането. Да ама не - вместо големи парчета месо, без да се усетя съм го нарязал на ситно - на кубчета по около 1х1, 1,5х1,5 см. Като се усетих, вече беше късно. Ами сега? Каква яхния от свински късчета с огромно картофи...?\nВ движение реших да променя идеята. Все пак една рецепта е моментният резултат на готвенето на едно ястие, което никога няма да се повтори като условия и продукти.\nПри ситно нарязано месо какво да направиш друго, освен първото, което ти хрумва - ами мусака.\nНикой не е казал, че мусака се прави само с кайма.\nМесото около 500 грама се запържва в малко мазнина (олио и гъша мас) на части в тигана до хубаво зачервяване.\nПри месото на части се добавят 2-3 моркова, нарязани на ситно.\nСлед това 2-3 главички лук и 4-5 скилидки чесън.\nСлед тях в тигана се хвърлят вече нарязаните на ситно 4 големи картофа, колкото да сменят цвета си.\nВ това време две средни тиквички се нарязват на кубчета и добавят в тенджУрата.\nНалива се около 1 л. бульон (винаги имам такъв) - замразен във фризера. Ако няма такъв - вряла вода. Добавят се две с.л. от моята сушена универсална подправка (даже и линк няма да давам...).\nСлагат се сол и черен пипер на вкус, вари се 10-а минути на средната сила на котлона.\nПресипва се в тава и заминава във фурната на 180С - за около 35-40 мин.\nВ това време се прави и заливката:\nв една кофичка кисело мляко се загася с малко лимонов сок 1 ч.л. сода, добавят се 4 яйца и 4 -5 с.л. брашно, като всичко се разбива много добре с добавка на щипка сол. Трябва да се получи с консистенция като на кексово тесто.\nКогато има, настъргвам и 2-3 с.л. кашкавал.\nСлед слагането на заливката, се пече до зачервяването й - отнема около 10-15 минути. Най-често оставям фурната само на горен реотан.\nМусаката е готова опечена.\nИзчаква се малко да поистине, нарязва се порционно и може да се сервира.\nПредпочитам с лъжица две кисело мляко.\nИ разбира се с хубаво питие.\nВпрочем тази мусака е много вкусна и изстинала. И е доста по-различна от тази с каймата.\nПробвайте и НАЗДРАВЕ!\nПубликувано от Батето М в 26.9.18 Няма коментари:\nБюрек с турски къпани кори\nБюрек или баница - един вечен спор. Няма да споря - в Турция всички тестяни изделия с кори са бюрек, а при нас битуват и двете двете думи и то често с различно значение.\nВ случая това е бюрек, защото е направено с турски кори, с турско сирене и е печено в специалната турска фурна за бюреци.\nПа и ми ще да споделя малко личен опит:\nОт доста време ми е мерак за такава турска фурна.\nИмам чувството, че всяко семейство там има такава. А и където да погледнеш, все ги има в продажба.\nЧовек като има мерак, се и снабдява. Това искам да кажа.\nВ момента, както е поевтиняла турската лира, изобщо не излиза скъпо.\nЕ, за първа употреба, какво друго да се направи, освен бюрек. И корите и сиренето от Турция - нека да е съвсем автентично.\nСамо за фурната - два нагревателя, включват се поотделно, термостат, и алуминиева тава с диаметър 42 см.\nПовярвайте огромна е...\nПреди първа употреба, измиване, подсушаване, обилно мазане на тавата с олио и на пълна мощност за 20-а минути. Хубаво да обгори. Сетне миене на тавата и готова за употреба.\nКорите - турски, пет броя кръгли с диаметър повече от 50 см. Къпани и печени на сач.\nКой знае защо, но българският липсва в надписите.\nОсвен корите, са необходими още и 450 грама сирене, 5 яйца, 2 кофички кисело мляко, 5 с.л. брашно и 1 ч.л. сода.\nРазтопено масло - около 1/2 ч.ч.\nКак се реди баница няма да обяснявам.\nСамо ще кажа, че тези количества дойдоха малки и баницата стана тънка. Направо трябват двойни - за хубава дебела баница.\nСложих тавата направо на дъното, включих на 200 С и след 10-а мин. замириса на изгоряло. Извадих я, от долу беше направо запечена. И се сетих, че има решетка, която трябваше да сложа. Та на решетката и само на горен нагревател още 20- а минути.\nНе, не е изгоряла, а има съвсем лек загар.\nПросто снимката не е много по реда си.\nОпече се перфектно.\nУредчето си заслужава - ще го пробвам и с мръфки или гювеч.\nЕдинственият кусур, освен не добрите снимки от телефона, че стана малко тънък.\nАма направо не прецених големината на тавата.\nЕ това е моят бюрек по турски.\nПубликувано от Батето М в 22.9.18 2 коментара:\nПушен домашен шунков деликатес\nСкоро не бях правил домашен салам, че след последните ми екперименти се бях яко заредил, а пък лятото повечко на зеленчуци, сирена и т.н.\nСамо че онзи ден в един дюкян попаднах на един грабващ окото салам и си купих 100 грама за проба.\nНа снимката са как изглежда нарязано самото саламче и съдържанието на етикета.\nХапнахме го, но тази върволица от Е-та направо ме сбърка.\nЕ и как ли не - 85 % свинско месо, а останалото - вода, сол, соев протеин, картофено нишесте, лактоза и безброй Е-та, че и следи от глутен.\nТова последното - следи от глутен, в колбас направо ме довърши.\nВсичко мога да си обясня, дори и Е-та, оцветителите, дори и мононатриевият глутамат - нали продуктът трябва освен да има търговски вид, да е и вкусен. А вкусното идва от него.\nСамо че ако се прекали, се появява т.нар. "синдром на китайския ресторант" - хем ти се хапва, хем се чувстваш уморен, хем ...\nТа с една дума - толкова за последните 5-6 месеца купени 100 грама салам и цели 4 кренвирша с месо.\nзатова реших да си направя собствен пушен шунков деликатес.\nРечно и сторено.\nЗа целта бе купено свинско за готвене 600 грама и толкова от плешката.\nСвинското за готвене е доста по-евтино, пък и ще се блендира и затова няма нужда да се купува по-скъпо.\nТова за блендирането се нарязва на доста ситно, а месото от плешката- на по-едро - произволни парчета, както ти падне: 1х1,5 см, 1,5х2 или х2,5 см. То ще си влезе в колбаса както е на парчета. Така подготвеното месо излезе точно 1150 гр.\nЗа това количество месо са необходими около 150 мл ледена вода с кубчета лед.\nВ купата на нутриблендера при малко от ледената вода се слага по малко от месото - може би по около 150 гр., защото го пасирах на 4-ри пъти. Всеки път - малко вода и малко месо.\nВсе пак уредчето е слабо и да не го претоварвам, тази операция бе извършена с почивки.\nВ крайна сметка се получи направо идеална месна каша, в която се слагат и кубчетата нарязано месо и подправките и се омесват добре.\nПодправките са 12 грама нитритна сол, 10 грама от моята универсална гурме сол, 3 грама захар, 3 грама млян бял пипер.\nВсичко това много добре се омесва като се ползва метална предварително добре охладена съдина, лъжицата за бъркане -също.\nМесото също се държи направо в камерата на хладилника, вади се на части и се реже по възможно най-бързия начин.\nВсяка партида се реже или блендира и отново в хладилника.\nМного пъти съм казвал, че е изключително важно при направата на домашни салами за получаване на максимално добър резултат, продуктите да са добре охладени и температурата им да не надвишава 12 С - от зор 14 С.\nНа снимката се вижда - в края на процеса, преди поредното прибиране за отлежаване за 24 часа, температурата е 10,9С.\nПреди прибирането на готовата кайма, същата бе разделена на две равни части.\nВ едната капнах 2-3 капки течен дим, а другата си остана в чист вид.\nСлед 24 часа престой в хладилника следва пълнене през фунийка на червата. Поради липса на естествени свински или колагенови ползвах едни други такива изкуствени. Те не се нуждаят от предварително накисване, но сетне се свиват странно. И не запазват формата така добре.\nТука са тези, които са овкусени с течния дим.\nСледва термичната обработка: във фурната, с тавичка отдолу пълна вода върху решетката.\nФурната се включва на 50С само на долен вентилатор и през 30 мин. температурата се увеличава с по 10С докато достигне 80С.\nПроцесът продължава докато забитият в колбаса термометър покаже 70С. За "опушените" термичната обработка продължи точно 3 часа.\nВеднага след това интензивно охлаждане в студена течаща вода поне за 10-а минути и престой в студената вода около час.\nСлед подсушаването, задължителен престой в хладилника поне за 24 часа.\nОпитвал съм колбас и веднага след подсушаването - е направо си няма вкус. Очевидно, трябва да отлежи за да придобие вкусовите си качества.\nЕто го крайният резултат.\nНаправо е перфектен на външен вид, реже се лесно и тънкофайски, държи форма.\nЗа вкуса - нямам какво да кажа - просто невероятен и с едва доловим аромат на пушено.\nПросто на ръба на усещането.\nПонеже гурме солта ми е леко пикантна, се усеща и лекичко като лютивичко - хапваш и едва след две-три минутки се появява усещането за идея пикантност.\nСтава като идеално мезе, а за сандвичите да не говорим.\nСлед като го обясних, да взема да дам и необходимите количества както винаги за кг:\n1 кг свинско от плешката\n20 грама сол, от които 12 грама нитритна и 8 грама обикновена; 2 грама захар; 3 грама бял млян пипер, 2-3 капки течен дим.\nОт нитритната сол идва вкуса на шунка, но който няма може да ползва и обикновена сол. при липса на течен дим, просто няма да има този вкус на пушено, а може да се замени с малко пушен червен пипер.\nПрепоръчвам на мераклиите да си направят от моята гурме сол - тя решава доста вкусови проблеми при направата на домашни колбаси.\nНа тази сравнителна снимка отгоре е фабрично произведеното колбасче, с което започнах.\nНа долната снимка е моето производство.\nЕ, май не съм го нарязал много старателно :)\nКакто винаги накрая казвам - щом сте мераклии, правете - не е трудно, резултатът си струва.\nКакво по-добро от това да се насладиш на нещо истинско и дзверски вкусно.\nНасладете се на този вкус и Наздраве!\nА за финал - първият ми опит да направя нещо като клипче\nПубликувано от Батето М в 20.9.18 4 коментара:\nБухти с кренвирш\nТози път не очаквайте рецепта, защото това е само едно хитро предложение как да разнообразим любимите за закуска бухти.\nВсеки може да си забърка тестото за бухти по своя си начин. Един от моите базови варианти е тук.\nЕдин или два кренвирша се нарязват на много ситно и се омесват с тестото.\nПърженето става в много олио.\nСтават невероятни за закуска.\nПубликувано от Батето М в 19.9.18 Няма коментари:\nШоколадов мармалад и пикантен вариант\nТова не е само мармалад, а е шоколадов и неустоимо вкусен. Направо си е за любителите на шоколадовите изкушения.\nИмах налични 2 кг зрели сини сливи, 2 праскови и един банан. Просто ги измих и пасирах с нутриблендера направо до кашеобразно състояне.\nСложих всичко в тенджерата без захар и след като включих котлона на втора степен (от 9 ), направо го забравих за 3 часа. Само на 30-а минути хвърляне на едно око и леко разбъркване.\nПросто си къкреше и лекичко изпаряваше. Никакво пенене, никакво пръскане.\nВ интерес на истината, докато мармаладчето си къкреше свърших сума ти друга работа - нарязох и смелих месо за поредната експериментална домашна шунка (и за нея ще споделя) и още куп други неща.\nНаложи се едно излизане и котлонът бе изключен и тенджерата оставена върху него.\nСлед прибирането установих, че количеството се е редуцирало почти наполовина.\nМармаладът бе опитан за сладост и прецених, че няма да му слагам захар. Беше с леко сладко тръпчив вкус. Затова му сложих само 1 ч.л. ванилена захар и в този момент се сетих, че из някакви руски сайтове бях чел, че една дама се хвалеше със сладко от смокини с какао.\nАкълът ми не е много и реших да пробвам с три супени лъжици какао, които без да се колебая му ги ръснах.\nВключих котлона на почти най-силната степен и се започна едно яко бъркане. Иначе, оставиш ли го и пръска до тавана на бокса.\nЗа около 30-а минути се сгъсти достатъчно и прецених, че готов моят мармалад.\nКогато махнах тенджерата от котлона, добавих и две големи супени лъжици с мед и разбърках.\nВеднага биде напълнено в бурканчета, капачките стегнати и оставено да изстива върху тях.\nОт това количество се получиха 3 бурканчета по 400 грама и остана една купичка за пробване.\nПросто невероятно ароматно - на топъл шоколад и страхотно вкусно.\nОпитваш и почваш да се чудиш - мармалад ли е, плодов шоколад ли е?\nИ при това напълно здравословно - без каквато и да е захар, а количеството на какаото всеки може да си регулира по собствен вкус.\nНай-важното е, че е неустоимо вкусно и си струва да се направи.\nП.П. 23.09.2018 год.\nРеших да направя втора доза от този мармалад.\nПродуктите, всичко е същото, но се сетих, че най-интересният и вкусен шоколад е горчивият шоколад с чили.\nТа заедно със сливите смелих и само едно червено просто много люто чушле.\nКойто иска, може и да заложи на по-голямо количество - 2-3 чушлета. Най-доброто е, че може в процеса на приготвенето да се пробва и да се регулира по собствен вкус.\nЛелей, какво с получи ?! Невероятен вкус ... вкус на леко пикантен шоколад.\nТова може и да го поднесеш не само с палачинки, но и дори със сирена, че и патешко мегре или нещо подобно.\nДомашна наденица (суджук) за печене\nКрем тарама хайвер от скариди\nМусака по Дзверски\nПатешки дробчета яхния с ориз\nПатешки дроб - дзверски вкусен\nТиквички на фурна "изненада"\nЧерупките от яйца са полезни